stanford-oval/wikipedia huggingface dataset:
הומופוביה ברחבי העולם
אפריקה > סנגל

הומוסקסואליות איננה חוקית בסנגל ונענשת ב-5 שנות מאסר וקנס. בשנת 2008, מגזין "Icone" פרסם תצלומים של נישואים חד מיניים לכאורה שהתקיימו בבית פרטי במדינה. עורך המגזין, מנצור דינג, טען כי לאחר מכן קיבל איומי מוות. חמישה הגברים אשר נראו בתצלומים נעצרו אך שוחררו מאוחר יותר ללא אישום. על פי מרכז המחקר פיו לשנת 2013, 97% מתושבי סנגל סבורים שהומוסקסואליות איננה מקובלת.
ב-19 בדצמבר 2008 נעצרו 9 גברים באשמת הומוסקסואליות בדירה פרטית בדקר, על פי החשד לאחר שהמשטרה קיבלה ייעוץ מאנונימי למעצרם. אחד המעצרים היה דיאדג'י דיוף, בעל הדירה ופעיל סנגלי ידוע העומד בראש עמותה המספקת שירותי מניעה וטיפול באיידס לגברים הומוסקסואלים. העצורים עונו שוב ושוב בתחנת המשטרה, גם לאחר שהודו שהם הומוסקסואלים. ב-6 בינואר 2009 הורשעו ב-"התנהגות מגונה ובמעשים לא טבעיים" ועל "היותם חברים בקבוצה פושעת" (3 שנות מאסר). השופט הדן בתיק קבע כי עמותת "איידס סנגל" היא "כיסוי לגיוס או ארגון פגישות של הומוסקסואלים, בטענה של מתן תוכניות למניעת HIV/איידס". עם זאת, בית המשפט לערעורים ביטל את ההרשעות באפריל 2009 והורה על שחרור מיידי של העצורים. בעודם כלואים, הוחזקו באזורים מיוחדים לאחר איומים של אסירים אחרים על רקע נטייתם.
העיתונות המקומית והבינלאומית דיווחה במאי 2009 כי גופתו של גבר סנגלי אשר הוחשב כהומוסקסואל הופרדה פעמיים מבית קברות מוסלמי בתיז. בפעם הראשונה הוצאה והושארה ליד קברו, לאחר שמשפחתו קברה אותה מחדש, הוצאה מהקבר בפעם השנייה והושלכה מחוץ לבית משפחתו.
בדצמבר 2012, זוג הומוסקסואלים הוכו באכזריות ליד העיר דקר על ידי אחד ההורים של בני הזוג לאחר שנתפסו מקיימים יחסים.
בעת ביקורו בסנגל ביוני 2013, קרא נשיא ארצות הברית ברק אובמה למדינות אפריקה להעניק זכויות להט"ב בשטחיהן. נשיא סנגל, מאקי סאל, השיב באומרו כי "אנחנו עדיין לא מוכנים להעביר אי-הפללה כלפי הומוסקסואליות" אך התעקש שהמדינה "מאוד סובלנית עבור אנשי להט"ב" והוסף כי "זה לא אומר שאנו הומופוביים".
בספטמבר 2018, שני גברים ושתי נשים, נעצרו בבירה, דקר, על ידי המשטרה בגין הומוסקסואליות לאחר ששכניהם הפיצו סרטונים בהם נראים עוסקים במערכת יחסים חד מינית, כחלק מניסיון להעלת הנושא במדינה לפני קמפיין הבחירות לנשיאות סנגל 2019 לדברי פעילי להט"ב מקומיים.
| --- | --- |
פעילות הומוסקסואלית חוקית:  (עונש: בין 1–5 שנות מאסר וקנס של 100,000 עד 1,500,000 פרנק CFA מערב אפריקני)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
אפריקה > צ'אד

הומוסקסואליות היא פלילית בצ'אד ונענשת ב-3 שנות מאסר וקנס של 50,000 ל-500,000 פרנק.
| --- | --- |
פעילות הומוסקסואלית חוקית:  (פלילי מאז 2017, עונש: עד 3 שנות מאסר וקנס של 100,000-500,000 פרנק CFA מרכז אפריקני)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
אפריקה > קומורו

הומוסקסואליות היא פלילית בקומורו ונענשת ב-5 שנות מאסר וקנס של 50,000 עד 1,000,000 פרנק.
| --- | --- |
פעילות הומוסקסואלית חוקית:  (פלילי, עונש: 5 שנות מאסר או קנס של 50,000-100,000 פרנק קומורואי)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה): 
נישואים חד מיניים: 
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים לא רשאיים לשרת בצבא: 
זכות לשינוי מגדר בחוק:  אין נתונים
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:
אפריקה > קמרון

החברה בקמרון מוגדרת כשמרנית בה הומוסקסואליות נענשת בעונש מאסר של 5 שנים לצד עינויים, מכות והוצאות להורג אשר מוגדרים כ-"נסבלים". בשנת 2006, מספר צהובונים פרסמו שמות של כ-50 אזרחים שלטענתם היו הומוסקסואלים בעודן מגנים אותם על "התנהגות סוטה". הסיפורים הגבירו את התפוצה של העיתונים, אך מועצת התקשורת של המדינה זכתה לביקורות חריפות על כך שפשטה לפרטיות של אזרחים. הקמפיין עורר דיון לאומי בנושא זכויות להט"ב בקמרון וחדירה לפרטיות. באותה שנה, בית משפט בקמרון כלא את ז'אן פייר אמוגו בלינגה לארבעה חודשים על כך שהכפיש את גרגיר אובונה, שר ממשלה על כך שהופיע ברשימת 50 ההומוסקסואלים המשוערים בצהובון.
דו"ח זכויות האדם של משרד החוץ האמריקאי לשנת 2010 מצא כי הומוסקסואלים בקמרון, "בדרך כלל שמרו על פרופיל נמוך בגלל הסטיגמה החברתית, האפליה וההטרדות, כמו גם האפשרות למאסר. הומואים ולסביות סבלו מהטרדות וסחיטה מצד גורמי אכיפת החוק, וטענות שווא על הומוסקסואליות שימשו להטרדה של אויבים או לסחיטת כספים".
| --- | --- |
פעילות הומוסקסואלית חוקית:  (עונש: 5 שנות מאסר וקנס)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
אפריקה > תוניסיה

הומוסקסואליות היא פלילית בתוניסיה מ-1913 כחלק מתוניסיה הצרפתית ונענשת ב-3 שנות מאסר. במהלך ראיון טלוויזיה בפברואר 2012, הצהיר השר לזכויות אדם סמיר דילו כי הומוסקסואליות היא "סטייה", והומואים צריכים להיות "מטופלים מבחינה רפואית". הערותיו הובילו לביקורות שליליות שנידונו על ידי החברה התוניסאית
סקר דעת קהל שערך "Elka Consulting" בשנת 2016 הראה כי 64.5% מהתוניסאים סבורים כי "יש להעניש הומוסקסואלים".
בשנת 2012 נפרץ מגזין הלהט"ב התוניסאי, "Gayday", על ידי האקרים הומופוביים אשר השתלטו על חשבונות הדוא"ל, הטוויטר והפייסבוק של המגזין. התקפות אלה התרחשו בשיאו של קמפיין בינלאומי שהמגזין היווה חלק מפעילותו הנועדה להעלות את המודעות לטבחים המתרחשים בהומוסקסואלים בעיראק.
ארגון הלהט"ב התוניסאי "שמס" דיווח כי מאז המהפכה התוניסאית בשנת 2011, מספר גדל והולך של גברים הומואים נכלא בגין מערכות יחסים הומוסקסואליות הכוללים 127 מקרים בשנת 2018, לעומת 79 בשנת 2017 ו-56 בשנת 2016. בשנת 2019, בוצעו תוך מספר חודשים כ-22 מעצרים.
בספטמבר 2017 הסכים השר מהדי בן גרביה להפסיק בדיקות אנאליות בכפייה כהוכחה להומוסקסואליות באומרו כי הרשויות עדיין יכולות לבצע בדיקות לגברים החשודים בהומוסקסואליות אך "לא ניתן עוד להטיל בחינות אלה בכוח, פיזי או מוסרי, או ללא הסכמת האדם הנוגע בדבר". בן גרביה הודיע כי המדינה "מחויבת להגן על המיעוט המיני מכל סוג של סטיגמטיזציה, אפליה ואלימות", והוסיף כי "ראשית יש להכין את החברה האזרחית" לשינוי כזה במדינה מוסלמית. עם זאת, החל משנת 2019, דיווחים של זכויות אדם מקומיות ועמותות להט"ב מאשרות כי עדיין תביעות בתי משפט מחייבות בדיקות מסוג זה עבור קביעה אם החשוד הוא הומוסקסואל.
| --- | --- |
פעילות הומוסקסואלית חוקית:  (עונש: 3 שנות מאסר)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
לויס קאפס

לויס ראגנהילד קאפס (באנגלית: Lois Ragnhild Capps; ‏נולדה ב־10 בינואר 1938) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס ה-24 של מדינת קליפורניה בשנים 1998–2017. היא חברת המפלגה הדמוקרטית. מחוז הקונגרס שייצגה, שנספר כמחוז ה-22 בין 1998 ל-2003 וכמחוז ה-23 בין 2003 ל-2013, כלל את המחוזות סנטה ברברה וסן לואיס אוביספו בשלמותם וחלק ממחוז ונטורה.
ביוגרפיה

קאפס נולדה בשם לויס ראגנהילד גרימסרוד בליידיסמית' שבוויסקונסין, בתם של סולווייג מגדלנה (לבית גוליקסון) ויורגן מילטון גרימסרוד, שהיה כומר לותרני. משפחות שני הוריה היגרו לארצות הברית מנורווגיה. מאז 1964 היא מתגוררת בסנטה ברברה. היא למדה באוניברסיטת הפסיפית לותרנית, שם השלימה לימודי תואר ראשון בסיעוד. ב-1964 השלימה תואר שני במדע הדתות בבית הספר לתאולוגיה של אוניברסיטת ייל, ובשנת 1990 קיבלה תואר שני נוסף בחינוך מאוניברסיטת קליפורניה בסנטה ברברה.
בשנת 1960, בזמן שלמדה בייל, נישאה לוולטר קאפס, סטודנט לתאולוגיה שלימים הפך לפרופסור בולט למדע הדתות באוניברסיטת קליפורניה בסנטה ברברה. לשניים נולדו שלושה ילדים. וולטר נפטר בשנת 1997, ובתם הבכורה נפטרה גם היא בשנת 2000. קאפס עבדה במשך 20 שנה כאחות וכפעילה בתחום הבריאות בבתי הספר הציבוריים של סנטה ברברה, וכן לימדה חלקית חינוך לגיל הרך במכללת עיריית סנטה ברברה. בתה, לורה קאפס, נישאה לביל ברטון, יועץ פוליטי שכיהן כסגן דובר הבית הלבן בממשלו של נשיא ארצות הברית ברק אובמה.
וולטר קאפס נבחר לבית הנבחרים של ארצות הברית בשנת 1996 בהתמודדות חוזרת מול הרפובליקנית אנדראה סיסטרנד. עם זאת, הוא נפטר מאוטם שריר הלב ב-28 באוקטובר 1997, תשעה חודשים בלבד לאחר שהחל את כהונתו. לויס, אלמנתו הטרייה, התמודדה בבחירות המיוחדות שנערכו ב-10 במרץ 1998 למילוי מקומו וניצחה את מועמד המפלגה הרפובליקנית טום בורדונרו. היא הושבעה לתפקידה בקונגרס ה-105 ב-17 במרץ אותה שנה. בנובמבר שלאחר מכן התמודדה בשנית מול בורדונרו שוב בבחירות הכלליות וניצחה, וכך החלה את כהונתה המלאה הראשונה.
בשנת 2000 הצליחה קאפס לשמור על מושבה כנציגת מחוז הקונגרס ה-22, לאחר שניצחה את מייק סטוקר הרפובליקני עם 53% מהקולות. בכך הפכה לדמוקרטית הראשונה שייצגה מחוז זה במשך יותר מקדנציה אחת בתוך למעלה מ-50 שנה (המחוז – שנקרא המחוז ה-11 מאז הקמתו ב-1943 ועד 1953, המחוז ה-13 בשנים 1953–1975, והמחוז ה-19 בין 1975 ל-1993 – היה בשליטת הרפובליקנים ברציפות מאז 1947, עד שוולטר קאפס הושבע לתפקידו ב-1997).
במהלך כהונתה בקונגרס תוארה קאפס כ"ליברלית איתנה". ב-2006 פרסם כתב העת "Washingtonian" את רשימת "הטובים והגרועים של קונגרס", בה נקבע כי קאפס היא חברת הקונגרס הנחמדה ביותר.
באפריל 2015 הודיעה קאפס כי אין בכוונתה להתמודד לתקופת כהונה נוספת בבחירות 2016 ועל פרישתה מהחיים הפוליטיים.
הערות שוליים

↑  קארל האלס, Representative Lois Capps Announces Retirement, באתר הניו יורק טיימס, 8 באפריל 2015 (באנגלית)
| --- | --- |
בקרת זהויות :  LCCN: no2002108189  SNAC: w6tx82r9  US Congress: C001036  VIAF: 61222895   WorldCat (עם VIAF): 61222895
שמעון מזרחי

| --- | --- |

 לידה:  16 באוקטובר 1939 (בן 85) ג' בחשוון ה'ת"ש תל אביב 
 מדינה:  ישראל ישראל
 מקום מגורים:  תל אביב
 פעילות בולטת:  יו"ר ובעלים של מועדון הכדורסל מכבי תל אביב  בעל משרד עו"ד שמעון מזרחי
 השכלה:  האוניברסיטה העברית בירושלים 
 תקופת הפעילות:  מ-1969
 מקצוע:  עורך דין
 פרסים והוקרה:  פרס ישראל (2011)  יקיר העיר תל אביב-יפו (2014) 
 
שמעון מזרחי (נולד ב-16 באוקטובר 1939) הוא עורך דין, איש עסקים ומנהל ישראלי, יושב ראש מועדון הכדורסל מכבי תל אביב וחתן פרס ישראל בספורט ותרבות הגוף לשנת תשע"א (2011). חבר היכל התהילה של היורוליג משנת 2018.
שמעון מזרחי מתראיין לרדיו אחרי זכיית מכבי תל אביב בגביע המדינה של 2005/2006
ביוגרפיה > משפחתו וילדותו

מזרחי נולד בתל אביב לעליזה (לבית משפחת חכמי שעלו לישראל מגאורגיה), ולמשה מזרחי ונקרא על שם סבו, שמעון מזרחי, מראשוני שכונת נווה צדק. אביו היה בנקאי וספורטאי מצטיין בקבוצות הטניס והכדורגל של מכבי תל אביב, כך שכבר מגיל צעיר היה מזרחי לאוהד נלהב של קבוצות הכדורגל והכדורסל של האגודה. למד בבית ספר עממי בירושלים יחד עם ראובן ריבלין במשך חמש שנים והיה חניך בשבט מצדה של תנועת הצופים. לאחר מכן חזר עם משפחתו לתל אביב ולמד בבית הספר הכרמל.
ביוגרפיה > שירות צבאי בסדיר ובמילואים

במהלך שירותו הצבאי, שימש מזרחי כחוקר במצ"ח, שם נודע כחוקר שקדן ויצירתי. ב-1960 סיים את שירות החובה בצה"ל והמשיך לשרת במצ"ח במילואים. מזרחי, שדרגתו אלוף-משנה, המשיך להתנדב ביחידה עד לשנות השישים של חייו. הוא שהה בבניין הממשל הצבאי בצור (לבנון) ועזב אותו זמן קצר לפני הפיגוע שנודע כאסון צור הראשון. לעיתים גם גויס על ידי שירות הביטחון הכללי כדי לסייע בחקירת חשודים בעבירות על ביטחון המדינה. בין השאר היה אחד האחראים לפיצוח פרשת הרצח של יצחק קברטץ, רכז הביטחון של קיבוץ מנרה, ושוד הנשקיה של הקיבוץ - ומילא תפקיד מפתח בחקירת מבצע הפשעים הללו, ז'אן אלרז.
ביוגרפיה > עורך-דין

מזרחי למד משפטים באוניברסיטה העברית והחל להתמחות אצל ברוך זייגר לעורך דין. בשנת 1979 הקים משרד עורכי דין עצמאי, ש. מזרחי - ב. ארנון, בראשו הוא עומד עד היום. המשרד מתמחה בתחום התעבורה, אך עוסק לעיתים גם בתחומים אחרים. בין לקוחותיו הנודעים:
בשנת 2005 ייצג את שני פלטי בחקירתה בעקבות תאונת דרכים בה נהרג הצעיר גל בק. תיק החקירה נגד פלטי נסגר, ולימים הועלתה דרישה לפתוח את תיק החקירה בגין אי סדרים וגילויו של מסמך רפואי המאשר כי פלטי נהגה בשכרות.
בשנת 2006 ייצג את אביגדור קלגסבלד במשפט שאליו הועמד בעקבות תאונת דרכים שלה גרם ובה נהרגו יבגניה וקסלר בת ה-23 ובנה ארתור בן ה-6, ונדון ל-13 חודשי מאסר בפועל, 15 חודשי מאסר על-תנאי, שלילת רישיון נהיגה לעשר שנים וקנס של 10,000 ש"ח.
באותה שנה ייצג את הכדורסלן ויל ביינום, שבעת שהיה שחקן מכבי תל אביב הואשם וזוכה מדריסת אדם במתכוון, במועדון לילה בינואר 2008.
הוא יצג את אדוארד גלפונד, שנידון בפברואר 2014 לשמונה שנות מאסר, בגין הריגת 24 נוסעים בעת שנהג באוטובוס שהידרדר לתהום ליד אילת.
ביוגרפיה > מנהל קבוצת הכדורסל מכבי תל אביב

ב-1969 התמנה מזרחי לניהול קבוצת הכדורסל מכבי תל אביב, לאחר שאגודת מכבי תל אביב נכנסה לקשיים כלכליים. מזרחי נקט בשנותיו הראשונות בתפקיד במספר פעולות ששינו את פני הקבוצה, ובראשן תחילת מכירת כרטיסים בתשלום למשחקיה ותחילת שידור משחקיה האירופיים בטלוויזיה. עם כניסתו של מזרחי לתפקידו החל להיווצר פער שהלך וגדל בין מכבי ליריבותיה בישראל. החל משנה זו ועד לשנת 1992, זכתה מכבי במשך 23 שנים ברציפות באליפות המדינה בכדורסל, ובגביעי אירופה בשנים 1977 ו-1981, ולאחר מכן בגביעים בשנים 2001, 2004, 2005 ו-2014.
בשנת 2004 נבחר מזרחי להשיא משואה באירועי יום העצמאות, בשל תרומתו לספורט בישראל. בשנת 2007 נבחר על ידי המגזין האמריקאי "טיים" לאחד מ-50 מנהלי הספורט הטובים בעולם, לצדם של אישים כגון ר. ס. ביופורד (מנכ"ל סן אנטוניו ספרס מה-NBA), מאמן מנצ'סטר יונייטד, אלכס פרגוסון, ולפני סילביו ברלוסקוני (ראש ממשלת איטליה לשעבר ונשיא קבוצת הכדורגל מילאן).
מזרחי קיבל את פרס ישראל לספורט לשנת ה'תשע"א (2011), שהוענק לו ביום העצמאות ב-10 במאי. ב-2014 הוענק לו תואר יקיר העיר תל אביב-יפו. ב-2004 קיבל פרס על מפעל חיים ביד לאיש הספורט היהודי.
במהלך השנים יצר מזרחי קשרים רבים בכדורסל האירופי. הודות לקשרים אלה לא נפגע מעמדה של ישראל בזירה הבינלאומית בתקופות של אירועים ביטחוניים. למשל, במהלך האינתיפאדה השנייה, משחקי הבית של מכבי תל אביב ושאר הקבוצות הישראליות בגביעי אירופה המשיכו להתקיים בישראל כרגיל, בזמן שבמרבית ענפי הספורט האחרים נאסר על הקבוצות והנבחרות לקיים את משחקיהן בישראל והן נאלצו לקיימם מחוץ לגבולות המדינה.
מזרחי, שמכהן גם כממלא מקום יו"ר איגוד הכדורסל, הוא מבכירי העסקנים בענף הכדורסל בישראל. למעמד זה נוסף גם פועלו של מזרחי לטובת קבוצתו וחשיבות השפעתו לטובת הכדורסל הישראלי, לדוגמה בייצוג נבחרת ישראל, אך עם זאת חובבי כדורסל רבים בישראל, וגם מספר אנשי תקשורת, רואים בו אחראי לכך שליגת הכדורסל הישראלית מצויה בשליטה בלתי מעורערת של מכבי מאז שנות ה-60.
מספר הצעות שהוצעו להגברת תחרותיות הליגה על ידי הגבלת תקציב הקבוצות, קביעת תקרת שכר לשחקני הספסל וכדומה, נכשלו בעיקר בשל התנגדותו, מכיוון שלדבריו הן אינן מכוונות לפיתוח הכדורסל בישראל, אלא אך ורק להחלשת מכבי תל אביב. עם זאת, מזרחי נאלץ לקבל מספר הצעות להן התנגד, כגון מעבר לשיטת פלייאוף בתחילת שנות השמונים, הגבלת הרשמה של 5 שחקנים זרים לקבוצה ושינוי שיטת הכרעת האליפות בליגת העל הישראלית משיטת פלייאוף (הטוב מ-5 משחקים) לשיטת פיינל פור (משחקי חצי גמר וגמר יחידים), שיטה בה סיכויי הניצחון של קבוצה נחותה גדולים יותר.
ב-27 בנובמבר 2018 נכנס שמעון מזרחי להיכל התהילה של היורוליג, והיה לאיש ההנהלה הראשון שנוסף להיכל.
חיים אישיים

נישא לציפורה לבית קרסו ונולדו להם שני ילדים, שי (משה), עורך דין, ושופט בבית משפט השלום, ומיכל. בעשור הראשון של המאה ה-21 התגרשו. חתנו, יורם בן חיים, מונה כחבר דירקטוריון במכבי תל אביב.
משנת 2008 הייתה ענבר בארי, עורכת דין, מגשרת וקצינת נפגעים במילואים, לבת זוגו ומזרחי עבר להתגורר עמה בבנימינה. בשנת 2016 נפרדו ומזרחי שב להתגורר בתל אביב.
הערות שוליים

↑  רוני מלול, שבט מצדה חוגג 70, באתר nrg‏, 26 במאי 2008
↑  משרד עו"ד שמעון מזרחי - צוות המשרד
אירופה בדום: אל"מ שמעון מזרחי עולה על מדים, באתר ynet, 20 ביוני 2004
↑  אוהד גרינוולד, המועדון: הסודות של מכבי תל אביב, 2017
↑  מתי סיבר, 8 שנות מאסר לנהג שהרג 24 נוסעים, באתר ynet, 23 בפברואר 2014
↑  חגי סגל, ה'טיים' קבע: שמעון מזרחי אחד מ-50 מנהלי הספורט הטובים בעולם, באתר nrg‏, 10 ביולי 2007
↑  שמעון מזרחי באתר יד לאיש הספורט היהודי
↑  אייל גיל, עוד גביע צהוב | הם חורטים, אנחנו מוציאים קיטור, באתר הארץ, 17 בפברואר 2012
↑  אפרת עמורבן, שמעון מזרחי נכנס להיכל התהילה של היורוליג, באתר ynet, 27 בנובמבר 2018
↑  ערן נבון, הזמן הצהוב של שמעון מזרחי, באתר ישראל היום, 9 במאי 2014
↑  שרון רופא-אופיר, סיפור צהוב: ענבר בארי, בת זוגו של שמעון מזרחי בראיון ראשון ובלעדי, באתר Xnet‏, 15 באוקטובר 2015
דן קיין

| --- | --- |

 לידה:  10 באוגוסט 1968  (בן 56) אלמירה (אנ'), ניו יורק, ארצות הברית
 מדינה:  ארצות הברית ארצות הברית
 כינוי:  רייזין
 השכלה:  המכון הצבאי וירג'יניה  American Military University 
 השתייכות:   חיל האוויר של ארצות הברית
 תקופת הפעילות:  1990–2024 (כ־34 שנים)
 דרגה:   לוטננט גנרל
 תפקידים בשירות
 משנה למנהל לעניינים צבאיים של סוכנות הביון המרכזית
 פעולות ומבצעים
 מלחמת עיראק   מבצע נחישות טבועה
 עיטורים
   מדליית השירות העילאי של מחלקת ההגנה   צלב התעופה המצוינת  כוכב הארד (2)   מדליית האוויר (2)
 
ג'ון דניאל קיין (באנגלית: John Daniel Caine; נולד ב-10 באוגוסט 1968) הוא לוטננט גנרל לשעבר בחיל האוויר של ארצות הברית, המיועד לתפקיד יושב ראש המטות המשולבים של ארצות הברית. שימש כמשנה לעניינים צבאיים של מנהל סוכנות הביון המרכזית (CIA) בשנים 2021–2024. שימש כמנהל תוכניות הגישה המיוחדות במשרד עוזר שר ההגנה לרכש ואחזקה מ-2019 עד 2021. שימש כסגן מפקד כוח המשימה המשותף למבצעים מיוחדים – מבצע נחישות טבועה.
לקיין תואר ראשון בכלכלה מהמכון הצבאי של וירג'יניה ותואר שני בלוחמה אווירית מהאוניברסיטה הצבאית האמריקאית בשנת 2005. טייס F-16 בהכשרתו הצבאית.
בפברואר 2025 נבחר כמועמד נשיא ארצות הברית דונלד טראמפ לתפקיד יושב ראש המטות המשולבים, לאחר פיטוריו של הגנרל צ'ארלס בראון. המינוי טרם אושר על ידי הסנאט.
ביוגרפיה

קיין השלים תואר ראשון בכלכלה מהמכון הצבאי של וירג'יניה בשנת 1990 במסגרת תוכנית הכשרת קציני המילואים (אנ') של חיל האוויר. בעקבות אביו שהיה טייס קרב, שאף קיין לשרת אף הוא כטייס ובשנת 1994 השלים את הכשרתו כטייס F-16 בבסיס שפרד שבטקסס. את הקריירה הצבאית שלו עשה במסגרת שירות מילואים במשמר הלאומי, במקביל עסק ביזמות בשוק הפרטי כבעל עסק עצמאי לייעוץ וניהול פרויקטים, הקים חברות בתחום ייצור חלקי תעופה וחלל מדויקים, שירותי גימור מתכת וחברת תעופה אזרחית.
במהלך פיגועי 11 בספטמבר שירת בטייסת 121 של המשמר הלאומי והוזנק להגן על שמי וושינגטון די. סי. במלחמת עיראק הוצב בפיקוד מרכז של ארצות הברית כקצין פרויקט להתמודדות עם טילי הסקאד ואחר כך השתתף בלוחמה במסגרת כנף 410 שהוצבה בירדן. בשנים 2005–2008 שירת בממשל האמריקאי, תחילה בתוכנית עמיתי הבית הלבן כעוזר למזכיר מחלקת החקלאות, ובהמשך כמנהל בתחום התכנון במועצה לביטחון המולדת. בשנת 2016 חזר לשירות קבע מלא וקודם לדרגת בריגדיר גנרל. הוא מונה לעוזר סגן מפקד פיקוד המבצעים המיוחדים של ארצות הברית ובמקביל שימש עוזר למפקד פיקוד המבצעים המיוחדים המשולבים. בנובמבר 2021, קודם קיין לדרגת לוטננט גנרל. הוא פרש משירות הקבע בדצמבר 2024. לאחר שחרורו הצטרף לחברת "Voyager" העוסקת בתחום בטכנולוגיות הגנה וחלל וכשותף בחברת ההשקעות Shield Capital.
במהלך שירותו צבר מעל 2,800 שעות טיסה, מהן מעל 100 שעות מבצעיות, על מטוסי T-38 טאלון, T-37 טוויט ו-F-16.
מ-2005 עד 2006, קיין היה עוזר מיוחד של מזכיר החקלאות של ארצות הברית כחלק מתוכנית עמיתי הבית הלבן. הוא שימש גם כמנהל מדיניות ללוחמה בטרור במסגרת המועצה לביטחון המולדת של ארצות הברית בשנת 2008. במהלך המלחמה בעיראק ב-2003, קיין פיתח תוכנית להתמודדות עם טילי סקאד שהיו בידי כוחות עיראקים. הביוגרפיה שלו בחיל האוויר מתארת אותו כ"יזם סדרתי ומשקיע". לפי עמוד הלינקדאין שלו, הוא ייעץ לוויאג'ר, חברת טכנולוגיית חלל. בינואר 2025, הוא הצטרף ל-Shield Capital, חברת הון סיכון. קיין הוא שותף ב־Ribbit Capital ויועץ ל־Thrive Capital. הוא המייסד המשותף של RISE Air.
ב-21 בפברואר 2025, הודיע נשיא ארצות הברית דונלד טראמפ ברשת החברתית Truth Social, כי קיין מועמד להחליף את גנרל צ'ארלס בראון כיושב ראש המטות המשולבים. בהודעתו תיאר טראמפ את קיין כ”טייס מנוסה, מומחה לביטחון לאומי, יזם מצליח ולוחם בעל ניסיון משמעותי בתחום המבצעים המיוחדים"”. על פי סוכנות הידיעות Associated Press, קיין אינו עומד בדרישות החוק למינוי לתפקיד, אך בסמכות הנשיא למנותו אם הוא סבור כי הדבר חיוני לאינטרסים הלאומיים. אם יאושר מינויו של קיין על ידי הסנאט, יהיה קיין הראשון שמונה לתפקיד מבלי שהיה בדרגת גנרל או אדמירל, והראשון שמינויו נעשה לאחר פרישתו.
קיין הוא אב לשתי בנות.
הערות שוליים

↑  "ביוגרפיה של קיין באתר חיל האוויר האמריקאי". www.af.mil.
↑  "National Guard > Leadership > Joint Staff > Special Staff > Senior Leader Management Office > General Officer Management > bio-show". www.nationalguard.mil. ארכיון מ-8 באוקטובר 2020. נבדק ב-10 ביולי 2021. {{cite web}}:  (עזרה)
↑  "BG Caine visits Mosul, Iraq". DVIDS. ארכיון מ-10 ביולי 2021. נבדק ב-10 ביולי 2021. {{cite web}}:  (עזרה)
1 2  "דף הביוגרפיה של קיין באתר המשמר הלאומי". www.nationalguard.mil. ארכיון מ-8 באוקטובר 2020. נבדק ב-10 ביולי 2021. {{cite web}}:  (עזרה)
↑  Senior CIA Officer Reflects on Defending Washington, D.C. on 9/11, אתר ה-CIA
↑  "PN1260 - 1 nominee for Air Force, 117th Congress (2021-2022)". www.congress.gov. 2 בנובמבר 2021. {{cite web}}:  (עזרה)
↑  Schmitt 2025.
↑  Cooper, Helene; Schmitt, Eric (21 בפברואר 2025). "Dan Caine, Trump's Joint Chiefs Pick, Had Unusual Path to Command". The New York Times. נבדק ב-21 בפברואר 2025. {{cite web}}:  (עזרה)
↑  הודעתו של טראמפ ברשת החברתית Truthsocial על קיין כמחליפו של בראון
↑  דניאל אדלסון, ניו יורק, טראמפ פיטר את הרמטכ"ל האמריקני, באתר ynet, 22 בפברואר 2025
↑  Tara Copp, Lolita C. Baldor, Trump fires Joint Chiefs of Staff chair CQ Brown | AP News, AP News, ‏22 בפברואר 2025
↑  Phil Stewart, Idrees Ali, Trump fires top US general in unprecedented Pentagon shakeup, Reuters, ‏22 בפברואר 2025
↑  Frances Vinall, Alex Horton, Who is Dan Caine, Trump’s pick as chairman of the Joint Chiefs of Staff?, The Washington Post, ‏22 בפברואר 2025
אליפות וימבלדון 2007

| --- | --- |

המגרש המרכזי
 ענף:  טניס 
 תקופת התחרות:  25 ביוני 2007 – 8 ביולי 2007 (14 ימים) 
 מספר תחרות:  121 
 כספי זכייה:  £11,282,710
 זוכה:  גברים:רוג'ר פדרר (שווייץ) נשים:ונוס ויליאמס (ארצות הברית) זוגות גברים:ארנו קלמנט/מיכאל לודרה (צרפת)  זוגות נשים:קארה בלאק (זימבבואה)/ליזל הובר (דרום אפריקה)  זוגות מעורבים:ג'יימי מארי (בריטניה)/ילנה יאנקוביץ' (סרביה)
 אתר רשמי
 
 → אליפות וימבלדון 2006 אליפות וימבלדון 2008 ← 
 
אליפות וימבלדון 2007 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-8 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים. בתחרויות נוכחו 444,810 צופים.
הפרסים

מנצחי תחרויות קיבלו את הפרסים הבאים:
תחרות יחידים - £700,000, £350,000 למפסיד בגמר
תחרות זוגות גברים ונשים - £222,900, £211,440 למפסידים בגמר
תחרות זוגות מעורבים - £90,000, £45,000 למפסידים בגמר
סך הפרסים באליפות היה £11,282,710.